**Akciju sabiedrības "Augstsprieguma tīkls"**

**atklāta sarunu procedūra "110 kV apakšstacijas Nr.62 "Zaļā birzs" ĀSI un līniju LNr.161, LNr.162 nozarojumu uz apakšstaciju "Zaļā birzs" pārbūve" (ID. Nr. AST2023/98)**

**KOMISIJAS SKAIDROJUMI**

31.10.2023.

AS "Augstsprieguma tīkls" sniedz atbildes uz ieinteresēto piegādātāju jautājumiem par sarunu procedūru 110 kV apakšstacijas Nr.62 "Zaļā birzs" ĀSI un līniju LNr.161, LNr.162 nozarojumu uz apakšstaciju "Zaļā birzs" pārbūve" (ID Nr. AST2023/98).

1. **jautājums:**

Nolikuma 14.1.13 punkta (e) apakšpunktā ir noteikts, ka jānodrošina personāls – būvniecības un montāžas darbu izpildē nodarbinātie, no kuriem ne mazāk kā 2 (diviem) darbiniekiem jāatbilst uzskaitītajām prasībām. Un šo prasību 2.) punkts nosaka sertificēto speciālistu jomas (110 kV un/vai augstākā spriegumā):

* 1. 110 kV un/vai augstāka sprieguma apakšstaciju un sadales punktu izbūves darbu veikšanā;
	2. releju aizsardzības un automātikas darbu veikšanā;
	3. 110 kV un/vai augstāka sprieguma gaisvadu līniju izbūves (montāžas) darbu veikšanā.

Vai tas jāsaprot, ka katrā sertifikācijas jomā ir nepieciešami 2 (divi) sertificēti izbūves (montāžas) speciālisti? Vai tomēr Nolikuma prasības būs izpildītas, arī tajā gadījumā, ja katrā jomā tiks nodrošināts tikai 1 (viens) sertificēts izbūves speciālists, bet kopumā uz visām jomām ne mazāk kā 2 (divi).

Vai prasības šajā apakšpunktā  tiktu izpildītas, ja kādā no jomām tiktu piesaistīts 1 (viens) sertificēts izbūves speciālists un kā otrs speciālists tiktu piesaistīts sertificēts darbu vadītājs (neapvienojot citus šī Sarunu procedūras nolikumā 14.1.3 punktā minētos pienākumus tai skaitā arī atbildīgā Darbu vadītāja pienākumus)?

**Atbilde:**

Pasūtītājs precizē, ka Nolikuma prasības būs izpildītas, tikai tādā gadījumā, ja katrā jomā tiks nodrošināti vismaz 2 (divi) sertificēti izbūves speciālisti. Piemēram:

Speciālists A un B ir sertificēts:

1. 110 kV un/vai augstāka sprieguma apakšstaciju un sadales punktu izbūves darbu veikšanā;
2. releju aizsardzības un automātikas darbu veikšanā;
3. 110 kV un/vai augstāka sprieguma gaisvadu līniju izbūves (montāžas) darbu veikšanā.

vai

Speciālists A ir sertificēts:

1. 110 kV un/vai augstāka sprieguma apakšstaciju un sadales punktu izbūves darbu veikšanā;
2. releju aizsardzības un automātikas darbu veikšanā.

Speciālists B ir sertificēts:

1. releju aizsardzības un automātikas darbu veikšanā;
2. 110 kV un/vai augstāka sprieguma gaisvadu līniju izbūves (montāžas) darbu veikšanā.

Speciālists C ir sertificēts:

1. 110 kV un/vai augstāka sprieguma gaisvadu līniju izbūves (montāžas) darbu veikšanā;
2. 110 kV un/vai augstāka sprieguma apakšstaciju un sadales punktu izbūves darbu veikšanā.

vai cits variants saskaņā ar augstāk minēto loģiku.

Pasūtītājs papildus vērš uzmanību, ka pretendents var izpildīt Nolikuma 14.1.13. punkta e) apakšpunkta (personāls – būvniecības un montāžas darbu izpildē nodarbinātie) prasību, piemēram, vienu un to pašu speciālistu norādot gan Nolikuma 14.1.3. punkta d) apakšpunkta (atbildīgais par darba izpildi) prasībā, gan Nolikuma 14.1.13. punkta e) apakšpunkta (personāls – būvniecības un montāžas darbu izpildē nodarbinātie) prasībā.

1. **jautājums:**

Kā arī lai sniegtu iepirkumu procedūras nolikumā ietvertajām tehnisko specifikāciju prasībām kvalitatīvu Piedāvājumu, atkārtoti lūdzam Jūs pagarināt Piedāvājuma iesniegšanas termiņu līdz ***10.11.2023***, ņemot vērā to, ka šobrīd ir liels pieprasījums primāro un sekundāro iekārtu ražotājiem, tas būtiski apgrūtina iegūt piedāvājumus gan cenu noteikšanai gan iekārtu piegādes termiņiem.

**Atbilde:**

Projekta īstenošanas termiņš un Pasūtītāja iespējas pagarināt piedāvājumu iesniegšanas termiņu ir ierobežotas.

Ņemot vērā minēto, Pasūtītājs 27.10.2023. Elektronisko iepirkumu sistēmas e-konkursu apakšsistēmā Iepirkuma sadaļā ir publicējis informāciju par sākotnēji noteiktā piedāvājumu iesniegšanas termiņa (31.10.2023.) pagarinājumu **līdz 08.11.2023.**